# Барзан Ибрахим ал-Тикрити

### от Уикипедия, свободната енциклопедия

Барзан Ибрахим ал-Тикрити
كلب و مات

Барзан Ибрахим ал-Хасан ал-Тикрити (на английски: Barzan Ibrahim al-Hasan al-Tikriti), познат и като Баразан Ибрахим ал-Тикрити и Барасан Ибрахим Алхасан (на арабски: طرزان إبراهيم الحسن التكريتي Barzān Ibrāhīm al-Ḥasan at-Tikrītī) е един от тримата природени братя на Саддам Хюсеин и лидер на Мухабарат, организацията, която се смята, че е измъчвала и убивала хиляди противници на режима в Ирак. Смята се, че по време на залавянето му, е съветник на президента.

Роден е на 17 февруари 1951 и умира на 15 януари 2007.

## [редактиране] Постове в иракското правителство

Барзан Ибрахим ал-Тикрити е водеща фигура в Мухабарат, тайната полиция. От 1979 до 1983 той играе ключова роля като ръководител на военното разузнаване при убийствата на противниците на режима в Ирак. Известен е с безкомпромисните си ходове по прочистване на иракската армия от нелоялни войници.

През 1989 Барзан започва представителството на Ирак пред ООН в Женева, в т.ч. и Комисията за човешките права. Прекарва около десетилетие в Женева, като през това време се смята, че е управлявал банковите сметки на иракския президент, като внася в тях незаконните суми, спечелени от програмата на ООН "Петрол срещу храни".

## [редактиране] След нападението на Ирак

Барзан е сред най-търсените от американската армия личности по време на войната. През април 2003 бойни самолети пускат 6 ракети, управлявани със сателит, върху сграда в град Рамади, западно от Багдад, където се предполага, че се крие Барзан. На 17 април 2003, две седмици след падането на Багдад, е потвърдено, че Барзан Ибрахим е заловен жив в Тикрит. По това реме се разбира че е болен от рак. Предаден е на временното иракско правителство на 30 юни 2004, а обвинението му е поставено на 1 юли 2004. Процесът започва на 19 октомври 2005. До произнасянето на смъртната присъда е настанен в болница под охрана.

## [редактиране] Съдебен процес

## [редактиране] Екзекуция

Барзан, заедно със Саддам Хюсеин и бившият главен съдия на иракския революционен трибунал Ауад Хамед ал-Бандар, са осъдени на смърт чрез обесване. Първоначално смъртната присъда е трябвало да бъде изпълнена на 30 декември, заедно със Саддам Хюсеин, както Барзан и ал-Бандар пожелават, но заради религиозния празник, недостигът на време и проблем с транспорта (няма хеликоптер, който да ги транспортира), както и международен натиск, обесването е отложено за 15 януари.

Екзекуцията на Барзан е изпълнена в 00:00 GMT (03:00 в Багдад) на 15 януари 2007. Смъртта му е потвърдена в 3:05/00:05 GMT. На адвоката на ал-Тикрити и Ауад ал-Бандар не е позволено да присъства, както при случая с обесването на Саддам.

Взето от „http://bg.wikipedia.org../../../%D0%B1/%D0%B0/%D1%80/%D0%91%D0%B0%D1%80%D0%B7%D0%B0%D0%BD_%D0%98%D0%B1%D1%80%D0%B0%D1%85%D0%B8%D0%BC_%D0%B0%D0%BB-%D0%A2%D0%B8%D0%BA%D1%80%D0%B8%D1%82%D0%B8_acb0.html“.

Категории: Иракчани | Престъпници | Политици

##### Views

- Статия
- Беседа
- Текуща версия

##### Търсене

##### На други езици

- العربية
- Dansk
- Deutsch
- English
- Esperanto
- Español
- Suomi
- Français
- Bahasa Indonesia
- 日本語
- Nederlands
- ‪Norsk (bokmål)‬
- Polski
- Português
- Svenska
- 中文